b'\n_START_ARTICLE_\nPalmira Jucevi\xc4\x8dien\xc4\x97\n_START_PARAGRAPH_\nPalmira Jucevi\xc4\x8dien\xc4\x97-Mi\xc4\x8diulyt\xc4\x97 (g. 1950 m. gruod\xc5\xbeio 18 d. Kaune) \xe2\x80\x93 Lietuvos edukolog\xc4\x97, profesor\xc4\x97, habilituota socialini\xc5\xb3 moksl\xc5\xb3 daktar\xc4\x97.\n_START_SECTION_\nBiografija\n_START_PARAGRAPH_\nVyras Robertas Jucevi\xc4\x8dius. 1968\xe2\x80\x931973 m. studijavo Kauno politechnikos instituto Chemijos technologijos fakultete, 1981 m. \xe2\x80\x93 Vilniaus universiteto aspirant\xc5\xabroje. 1991 m. pedagogikos moksl\xc5\xb3 daktar\xc4\x97. 1999 m. Lietuvos moksl\xc5\xb3 akademijos nar\xc4\x97 ekspert\xc4\x97._NEWLINE_Nuo 1973 m. Kauno politechnikos instituto (nuo 1990 m. Kauno technologijos universitetas) d\xc4\x97stytoja, nuo 1999 m. Socialini\xc5\xb3 moksl\xc5\xb3 fakulteto Edukologijos instituto direktor\xc4\x97 ir \xc5\xa1io fakulteto Ugdymo sistemos katedros ved\xc4\x97ja. Nuo 1992 m. profesor\xc4\x97. 1991\xe2\x80\x931999 m. Lietuvos mokslo tarybos nar\xc4\x97. Sta\xc5\xbeavo 1992\xe2\x80\x931993 m. Lundo, 1996 m., 2002 m., 2003 m. Kembrid\xc5\xbeo, 1995 m. Purdue (JAV, Indianos valstija), 2000 m. Bocconi (Italija) universitetuose. Nuo 1996 m. Kembrid\xc5\xbeo universiteto \xc5\xa0v. Edmundo koled\xc5\xbeo nar\xc4\x97, nuo 2002 m. \xc5\xa1io koled\xc5\xbeo kviestin\xc4\x97 profesor\xc4\x97._NEWLINE_Nuo 1994 m. mokslinio periodinio leidinio \xe2\x80\x9eSocialiniai mokslai\xe2\x80\x9c vyr. redaktor\xc4\x97. Nuo 2000 m. Lietuvos edukacini\xc5\xb3 tyrim\xc5\xb3 asociacijos pirminink\xc4\x97.'